సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
విజయ్ దేవరకొండకు ఇది స్పెషల్ బర్త్ డే!
ఇతడు గత బర్త్ డే జరుపుకున్నప్పుడు ఎవరికీ పెద్దగా పట్టలేదు. కానీ ఇది మాత్రం విజయ్ దేవరకొండకు చాలా స్పెషల్ బర్త్ డే.
Samayam Telugu | Updated:
May 9, 2018, 07:43AM IST
ఇతడు గత బర్త్ డే జరుపుకున్నప్పుడు ఎవరికీ పెద్దగా పట్టలేదు. కానీ ఇది మాత్రం విజయ్ దేవరకొండకు చాలా స్పెషల్ బర్త్ డే. గత ఏడాది ఆగస్టులో విడుదల అయిన ‘అర్జున్ రెడ్డి’తో విజయ్ జాతకం మారిపోయింది. టాలీవుడ్ లో ఓవర్ నైట్ స్టార్ అయ్యాడు. ఇప్పుడు చేతినిండా అవకాశాలు. క్రేజీ ప్రాజెక్టులు. బహుభాష సినిమాలు. ఇది విజయ్‌కి ఉన్న క్రేజ్ ఇప్పుడు.
ఇలా హ్యాపీ హ్యాపీగా తన పుట్టిన రోజును జరుపుకుంటున్నాడు ఈ హీరో. ఈ సారి మే 9 విజయ్‌కి చాలా ప్రత్యేకం. అర్జున్ రెడ్డి తర్వాత ఇతడు సైన్ చేసిన సినిమాల్లో ఒకటైన ‘మహానటి’ ఈ రోజు విడుదల అయ్యింది. ఇలాంటి సినిమాలో నటించడం ఒక రకంగా ఆనందకరం అయితే, అది తన పుట్టిన రోజు నాడు విడుదల కావడం ఈ హీరోకి రెట్టింపు ఆనందాన్ని ఇస్తోంది.